Superstar (שיר של מרינה)

"Superstar" (בעברית: "סופרסטאר") הוא שיר של הזמרת-יוצרת הוולשית מרינה, מתוך אלבום האולפן הרביעי שלה, Love + Fear. השיר נכתב על ידי מרינה, בן ברגר, ריאן מקמהון, וריאן רבין, והופק על ידי סם דה ג'ונג וקפטן קאטס. השיר יצא להורדה דיגיטלית והזרמת מוזיקה ב-1 במרץ 2019, על ידי חברת אטלנטיק רקורדס, כסינגל השני של האלבום. מרינה הסבירה כי השיר הוא התוצאה של החופש היצירתי שדרשה, שלא היה לה באלבומיה הקודמים. Superstar היא בלדת סינת'פופ ואלקטרו שהושוותה לעיתים קרובות לשירים אחרים של מרינה. זהו שיר אהבה, העוסק בזוג שעבד קשה כדי להשיג את הזוגיות הרצויה.

עם יציאתו, זכה השיר לביקורות מעורבות ממבקרי המוזיקה. בהתאם לביקורות, מילות השיר לעיתים זכו להערכה רבה ולעיתים תוארו כ"פזיזים". השיר נכלל ברשימת השירים לסיבוב ההופעות הרביעי של הזמרת, Love + Fear Tour. גרסה אקוסטית של השיר נכללה במיני-אלבום השביעי של מרינה, Love + Fear (Acoustic). הקליפ לגרסה האקוסטית, בבימויו של ניקו לא'מר, פורסם בספטמבר 2019, ומרינה מופיעה בו כאשר היא רוקדת ושרה בחדר אפלולי, תוך יצירת תחושה שהיא נמצאת מתחת למים.

== רקע ופרסום ==
ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי".<ref name="My name is Marina"></ref> לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט.<ref name="Rolling Stone Baby release"></ref> ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה".<ref name="Billboard album announcement"></ref> רשימת הרצועות נחשפה באותו יום, ו-"Superstar" נכלל בה כרצועה השנייה באלבום.<ref name="NME album announcement"></ref>

Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו.<ref name="The Independent album review"></ref> "Superstar" מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים.<ref name="Rolling Stone interview 2"></ref><ref name="Vogue album review"></ref> מרינה אף חשפה כי היא ביקשה חופש יצירתיות בכתיבת השיר מחברת התקליטים. היא נימקה את הבקשה והסבירה שלא תמיד הייתה לה שליטה יצירתית בפרויקטים הקודמים שלה, ולא רצתה שזה יחזור על עצמו ב-Love + Fear.<ref name="Apple Music interview" /> השיר נכתב על ידי מרינה, בן ברגר, ריאן מקמהון וריאן רבין, והופק על ידי סם דה ג'ונג וקפטן קאטס. מרינה הקליטה את השיר באולפן ההקלטות של ג'ואל ליטל בלוס אנג'לס.<ref name="Liner notes"></ref>

ב-1 במרץ 2019, יצא "Superstar" להורדה דיגיטלית והזרמת מוזיקה במדינות שונות, על ידי אטלנטיק רקורדס.<ref name="Amazon Music link" /> השיר שימש כסינגל השני מתוך Love + Fear, לאחר "Handmade Heaven", שיצא מוקדם יותר באותה שנה.<ref name="Billboard single review" /> גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס וורנר מיוזיק גרופ.<ref name="Promo CD credits"></ref> "Superstar" מופיע גם כרצועת בונוס במיני-אלבום הבלעדי של ספוטיפיי ל-"Orange Trees", הסינגל הבא באלבום.<ref name="OT Spotify single"></ref> מאוחר יותר, הוקלטה גרסה אקוסטית לשיר, שנכללה כרצועה הרביעית במיני-אלבום השביעי של מרינה, Love + Fear (Acoustic), שיצא ב-13 בספטמבר 2019.<ref name="AllMusic album review"></ref> גרסה זו הופקה על ידי המוזיקאי האנגלי בנג'מין פלטשר.<ref name="AllMusic acoustic credits"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.<ref></ref>

== הרכב ומילים ==
הסאונד האלקטרוני של "Superstar" הושווה ל[[אלבום האולפן השני של מרינה, Electra Heart, משנת 2012.]]
מבחינה מוזיקלית, "Superstar" הוא רצועת סינת'פופ-אלקטרונית.<ref name="Idolator single review"></ref><ref name="NME album review" /> בבילבורד, תוארה ההפקה כ"רקע מנצנץ של ביטים פועמים, מקשים, וסוחפים".<ref name="Billboard single review"></ref> מייק ואס מ-Idolator השווה את צליל האלקטרו של "Superstar" לשירים באלבום האולפן השני של מרינה, Electra Heart.<ref name="Idolator single review" /> דאגלס גרינווד מ-NME, תיאר את הרצועה כ-"בלדת פופ המונעת על ידי סינת'ים, שיכולה להיכלל בפסקול סרט של ג'יימס בונד, לרקע מכוניות ספורט שנופלות מצוק".<ref name="NME album review"></ref> לייק שץ מ-"Consequence of Sound" תיארה את השירה של מרינה ברצועה כ"כמעט אופראית".<ref name="Consequence of Sound single review"></ref>

לפי אתר Musicnotes, "Superstar" מוגדר בסימן הזמן "common", והוא בעל קצב מתון של 97 פעימות לדקה.<ref name="sheet"></ref> השיר נכתב במפתח בי מינור, כאשר המנעד הקולי של מרינה נע בין התווים A3 ו-E5, והוא מסוג מצו-סופרן. לאורך בתי השיר, טווח הקול שלה מתקדם לפי סדר האקורדים .<ref name="sheet"/> את המיקסינג לשיר ביצע סרבן גניאה באולפני MixStar שבווירג'יניה ביץ', וירג'יניה, ואת ההנדסה ביצע ג'ון האנס. את המאסטרינג של הרצועה עשה דייב קוץ', במאסטרינג פאלאס שבניו יורק.<ref name="Liner notes" />

מרינה תיארה את "Superstar" כ-"שיר אהבה אמיתי".<ref name="Riff Magazine live review"></ref> בראיון לאפל מיוזיק, במהלך שבוע ההוצאה של Love + Fear, היא סיפרה על התהליך שעברה בעת כתיבת השיר, "אני חושבת [...] כשהמוח שלך ברור יותר אתה כותב שירים דלילים ופשוטים. אני גם מאוד אוהבת את הדרך בה השיר חוגג את העבודה הקשה שנלווית למערכת יחסים טובה".<ref name="Apple Music interview">References regarding the release of Love + Fear on Apple Music:
* 
* 
* 
* 
* </ref> לורן מרפי מהאייריש טיימס גם כן תיארה אותו כשיר אהבה, וציטטה את השורה, "So impossible to dream when you're far away from me" (בעברית: כל כך בלתי אפשרי לחלום כשאתה רחוק ממני) כדוגמה.<ref name="The Irish Times album review"></ref> לאחר האינטרו האינסטרומנטלי לשיר, מרינה מתחילה את הבית הראשון במילים: "Before I met you, I pushed them all away / Soon as I kissed you, I wanted you to stay" (בעברית: לפני שפגשתי אותך, דחפתי את כולם / ברגע שנישקתי אותך, רציתי שתישאר).<ref name="sheet"/>

== ביקורות ==
"Superstar" זכה לביקורות מעורבות ממבקרי מוזיקה, כאשר רבים מהם התייחסו בעיקר למילות השיר. בבילבורד נכתבה ביקורת חיובית על השיר, והוא זכה לכינוי "רומנטי".<ref name="Billboard single review" /> דאגלס גרינווד מ-NME שיבח את השיר, הסב את תשומת הלב למילים, ותיאר אותו כ-"פיתוי טעים" באלבום.<ref name="NME album review" /> מייק ואס מ-Idolator ציין לחיוב את מילות השיר ואת הפזמון, ואף השווה את הסינגל לכמה מהשירים הקודמים של מרינה, וראה בשילוב האלמנטים "דבר טוב מאוד".<ref name="Idolator single review" />

אליסון סטאבלבין מ-Nylon ציינה כי החלק האהוב עליה בשיר הוא המילים, "All of the days that we spend apart / My love is a planet revolving your heart".<ref name="Nylon single review"></ref> עם זאת, פייטון תומאס מפיצ'פורק כינה את המילים "מרושלות" והשווה את הסגנון ה"לא קוהרנטי" שלה לטכניקה שבה משתמש המפיק והכותב השוודי מקס מרטין.<ref name="Pitchfork album review"></ref> בן ניסן ממגזין אטווד כתב שהוא ציפה ליותר מהשיר, ותיאר את המילים שלו כנפוצות.<ref name="Atwood Magazine album review"></ref> ניק לואו מ-Clash לא התרשם מהשיר, וכתב שהוא "מציג לראווה את הכתיבה המצוינת שלה, אך מאכזב מבחינת ההפקה".<ref name="Clash album review"></ref>

גם הגרסה האקוסטית לשיר זכתה לביקורות שונות. מייק ניד מ-Idolator כתב ביקורת חיובית, וציין כי מרינה "מפיחה חיים חדשים" לשיר.<ref name="Idolator album review"></ref> ריאנה בוכמן מ-WRBB פחות התרשמה, ואמרה ש-"Superstar" ו-"Karma" נשמעים כמו "עותקים משעממים של המקור" ובסופו של דבר "מבלגנים" את המיני-אלבום.<ref name="WRBB album review"></ref>

== קידום ==
ב-1 במרץ 2019, במקביל ליציאתו של "Superstar" כסינגל, פורסם קליפ מילים הבנוי מלופ של מרינה צפה בבריכה, בעודה לבושה בשמלה שחורה.<ref name="Billboard single review" /><ref name="Superstar YT lyric video"></ref> ב-13 בספטמבר, פורסם קליפ לגרסה האקוסטית של השיר, ועלה לערוץ היוטיוב של מרינה.<ref name="Superstar YT music video"></ref> הקליפ היה הראשון מתוך שלושה שפורסמו לקידום Love + Fear (Acoustic), וצולם במהלך השבוע האחרון של אוגוסט 2019.<ref name="Billboard album interview"></ref> הקליפ בוים על ידי הצלם האמריקאי ניקו לא'מר, והופק על ידי AJR פילמס.<ref name="Nikko LaMere filmography"></ref><ref name="Marina music videos AJR Films"></ref> הקליפ נפתח במרינה כאשר היא נמצאת חדר אפלולי, שרועה על האדמה ושערה מסודר בדוגמאות היוצרות צורות של לב. ישנו אפקט אור על הרצפה הגורם לכך להיראות שמרינה מבצעת את השיר כשהיא מתחת למים.<ref name="Superstar YT music video" />

"Superstar" נכלל ברשימת השירים של סיבוב ההופעות Love + Fear Tour משנת 2019. הוא בוצע בין הסינגל הרביעי מתוך האלבום, "To Be Human", לבין הסינגל המוביל מאלבומה הקודם, "Froot", משנת 2015. רומן גוכמן מ-Riff, שסקר את ההופעה של מרינה בסן פרנסיסקו, הביע ביקורת מעורבת לגבי ביצועהשיר. הוא כינה את השיר "באסי" וכתב שהוא "לא ממש בלט ברשימה".<ref name="Riff Magazine live review" />

== רשימת רצועות ==

== קרדיטים ==

=== שיר ===
הקרדיטים שלהלן לקוחים מהערות האלבום של Love + Fear.<ref name="Liner notes" />
* מרינה דיאמנדיס – כתיבה, שירה
* בן ברגר – כתיבה
* ריאן מקמהון – כתיבה
* ריאן רבין – כתיבה
* קפטן קאטס – הפקה, תכנות
* סם דה ג'ונג – הפקה, תכנות
* סרבן גניאה – מיקסינג
* ג'ון היינס – הנדסת מיקס
* דייב קוץ' – מאסטרינג

=== וידאו קליפ ===
הקרדיטים שלהלן לקוחים מחשבון היוטיוב של מרינה.<ref name="Superstar YT music video" />

הפקה
* AJR פילמס – חברת הפקה

אנשי צוות
* ניקו לא'מק – במאי
* ראסל טנדי – DP
* דרק דאן – מפיק בפועל
* שיינה סטיין – עריכה
* דניס היינס – עוזר הפקה
* קאלב בוילס – עוזר הפקה

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תטאיך
! scope="col"| פורמט (ים)
! scope="col"| חברת תקליטים
! scope="col"| מקור
|-
! scope="row"| עולם
| rowspan="2"| 1 במרץ 2019
| הורדה דיגיטלית • הזרמת מוזיקה
| אטלנטיק
| style="text-align:center;"|<ref name="Amazon Music link" />
|-
! scope="row"| בנלוקס
| סינגל CD שיווקי
| אטלנטיק • ורנר מיוזיק גרופ
| style="text-align:center;"|<ref name="Promo CD credits" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על תהילה
קטגוריה:בלדות משנות ה-2010
קטגוריה:בלדות סינת'-פופ
קטגוריה:סינגלים בהוצאת אטלנטיק רקורדס